אסי לוי

אסנת (אסי) לוי (נולדה ב-28 בספטמבר 1969) היא שחקנית, במאית, מוזיקאית וזמרת-יוצרת ישראלית. זוכת שני פרסי אופיר, פרס התיאטרון הישראלי ופרס האקדמיה לטלוויזיה. לוי נולדה בתל אביב וגדלה ברמת גן. ב-1994 סיימה שלוש שנות לימודי משחק בסל"ה - הסטודיו לאמנויות התיאטרון מיסודו של יורם לוינשטיין לצד אקי אבני ומיכל זוארץ. ב-1995 שיחקה בסדרה "צאבלה" שכתב אייל דורון וביים צבי גודל; שיחקה בסרט "שבעה" שכתבו מירב בן-גוריון ודינה צבי ריקליס שגם ביימה; שיחקה בסדרה "בטי בן בסט" שכתב וביים אבי כהן; גילמה את איזמי (לצד אביב טלמור) בסדרת הטלוויזיה "תמונות יפואיות" שכתבו וביימו אריק לובצקי ומתי הררי, על פי ספריו של מנחם תלמי; ושיחקה גם בקלטת הילדים "אפרוחים" שכללה שירי משחק ריקוד והפעלה שביים אשר טללים. ב-1996 שיחקה בסרט "ציפורים בניוטרל" שכתבו וביימו גלית אשכול ואייל שיראי. באותה שנה שיחקה בסדרה "קפה פריז" שביים אמנון רובינשטיין וכן גם השתתפה בקלטת לילדים "אפרוחים". ב-1998 גילמה את נלי בסרט "קשר עיר" שכתב וביים יונתן סגל. על משחקה בסרט זה זכתה בפרס אופיר לשחקנית המשנה הטובה ביותר. ב-2000 גילמה את סילבי בסרט "הבולשת חוקרת" שכתב חיים מרין וביים מרק רוזנבאום ובסרט "אודות המוניטין" שביים יורם כסלו. בין השנים 2001–2004 גילמה את אורנה בסדרת הטלוויזיה "הבורגנים" שכתב אסף צפור וביים איתן צור. ב-2004 גילמה את מיכל שמי, התפקיד הראשי בסרט "אבנים" שכתב וביים רפאל נג'ארי. על תפקידה בסרט הייתה מועמדת לפרס השחקנית הטובה ביותר של האקדמיה האירופית לקולנוע. באותה שנה שיחקה גם בסרט הטלוויזיה "הייתה לי ילדות מאושרת" שכתב וביים אורי סיון. ב-2005 גילמה את אירית סירקין לוריא בסדרה "חדר מלחמה" שכתב יאיר לפיד וביימה רוני קיי, וגילמה את ענת, התפקיד הראשי בסרט "עור" שכתבה שהם סמיט (על פי ספרה של רונית ידעיה) וביים רם לוי. ב-2006 גילמה את אביבה, התפקיד הראשי בסרט "אביבה אהובתי" שכתב וביים שמי זרחין. בעקבות משחקה בסרט זה זכתה לוי לשבחים רבים ובפרס אופיר לשחקנית הראשית הטובה ביותר. ב-2008 גילמה את טליה בסדרה "בטיפול", וגילמה את אמה בסדרה "לא הבטחתי לך" שביימו אופיר בביוף, גבי ביבליוביץ' ותומר אבירם. ב-2009 גילמה את אתי, התפקיד הראשי בסדרה "שירות חדרים" שביים איתן ענר. באותה שנה גילמה את הילה רובין בסדרה "גירושים נפלאים" שכתבה לימור נחמיאס וביים עפר ויצמן. ב-2011 גילמה את ריבי חתוכה בסדרה "פולישוק" שכתב וביים שמואל הספרי, ושיחקה בסרט הקצר "שלום" שכתבה וביימה לי גילת. ב-2012 גילמה את ירדנה - אחת הדמויות הראשיות בסרט "העולם מצחיק" שכתב וביים שמי זרחין. ב-2013 גילמה את אפרת (ציונה) שהרבני בסדרת האקשן "נויורק", וכן שיחקה בסרט "אנא ערביה" שכתב וביים עמוס גיתאי. ב-2015 שיחקה בדרמת ההתבגרות שכתבה וביימה לי גילת - "הקפות", בה גילמה את רוזה ניניו, אשתו של אהרון ניניו (ליאור אשכנזי) ואימו של הנער גיבור הסרט. באותה שנה שיחקה בסרט "חתונה מנייר", לצידה של מורן רוזנבלט ובימויו של ניצן גלעדי. על תפקידה בסרט הייתה מועמדת בפרס אופיר לשחקנית המשנה הטובה ביותר. בשנת 2017 השתתפה בסרט "געגוע", בבימויו של שבי גביזון. ב-2018 השתתפה בסדרה "הרמון" על הכת של גואל רצון ובסרט "הנשף" של שרון מימון וטל גרניט. בשנת 2019 השתתפה בסדרה "עיר מקלט" בתפקיד פרקליטה בפרקליטות המדינה. בשנת 2020 שיחקה בסדרה "בלקספייס" ששודרה בערוץ רשת 13, ואחר כך נמכרה לשידור בנטפליקס. ב-2024 שיחקה בתפקיד ראשי בסרטו של שמי זרחין "חמדה" לצדו של ששון גבאי. בתיאטרון צוותא: ב-1995 שיחקה בהצגת היחיד "שירת בלהות" - הצגת פרינג' בהפקת חגי אייד שכתבה וביימה אלונה קמחי. בתיאטרון בית ליסין: ב-1996 שיחקה בהצגה "גן עדם דרום" שכתב וביים הלל מיטלפונקט. ב-2000 גילמה את נחמה יפרח בהצגה "ז'קו" שכתב אילן חצור וביים מיכאל גורביץ'. ב-2006 שיחקה בהצגה "קפה ערבה" מאת גורן אגמון שביים רוני פינקוביץ'. ב-2010 גילמה את מיכל בהצגה "אמא מאוהבת" מאת גורן אגמון שביים גלעד קמחי. ב-2011 גילמה את ברנדה קאפוביץ' בהצגה "אמא שלו" מאת איוון פלאסי שביים רוני פינקוביץ'. על משחקה בהצגה זו זכתה בפרס התיאטרון הישראלי לשחקנית ראשית. ב-2013 שיחקה בהצגה "אשה, בעל, בית" שכתב וביים שמואל הספרי. בתיאטרון הקאמרי: ב-2000 שיחקה בהצגה "הורדוס" שכתבה וביימה עדנה מזי"א. ב-2001 שיחקה בהצגה "ליזיסטרטה" שכתבה ענת גוב (על פי אריסטופאנס) וביימה עדנה מזי"א. ב-2003 שיחקה בהצגה "פרק ב'" מאת ניל סיימון שביים אלון אופיר. ב-2004 שיחקה בהצגה "אחורי הקלעים" מאת מייקל פריין שביים לזלי לוטון. בפסטיבל פותחים מסך: ב-2006 שיחקה בהצגה "זואי" מאת חנית גולי שביימה איה שבא. בתיאטרון חיפה: ב-2010 שיחקה בהצגה "הדודה של מנש" מאת אילן חצור שביים אלון אופיר. באוקטובר 2017 עלתה על במת תיאטרון חיפה ההצגה "אנשים טובים" בהשתתפותה של אסי לוי, ובבימויו של איציק ויינגרטן, על בסיס מחזהו של דייוויד לינדסי-אבייר. ב-2019 שיחקה לוי בתפקיד הראשי בהצגה "שלי מי החיים האלה?" בתיאטרון חיפה, שם גילמה את קלייר, נכה קשה הרוצה לשים קץ לחייה. בשנת 2020 החלה לשחק במחזה "הנשים של ג'ייק" בתיאטרון חיפה מאת ניל סיימון ובבימויו של אלון אופיר. בשנת 2022 אסי לוי ביימה לראשונה וגם שיחקה בתפקיד הראשי במחזה "רכוש נטוש" מאת שולמית לפיד בתיאטרון חיפה. בשנת 1993 הקליטה אסי לוי אלבום בחברת "הליקון", שאת המילים והלחנים לשיריו כתבה בעצמה. אולם בסופו של דבר האלבום נגנז ולוי פנתה ללימודי משחק. ב-1997 השתתפה בלהקת נשים, שלא הגיעה להוצאת אלבום אך יצרה עניין, גם בשל שמה הפרובוקטיבי, "המזדיינות". חברות הלהקה היו טל גורדון בגיטרה ושירה, אסי לוי בשירה וגיטרה, ענבל פרלמוטר בבס ובשירה ואיגי וקסמן בתופים. ב-1999 הייתה חברה לצד ניר פרידמן בהרכב "מונטנה". הם נפגשו על הסט של הסדרה "קפה פריז", יצרו את שיר הנושא - "קפה שכונתי" והמשיכו את החברות עם גרסת כיסוי ל"אהובתי". ב-2009 כתבה והלחינה (יחד עם הנרי) וביצעה את "יום חדש" שיר הנושא של הסדרה "שירות חדרים" בערוץ 2. בסוף 2012 יצא השיר "איתךְ" - הסינגל הראשון מתוך פרויקט "פנסים" של המוזיקאי אלירן אביתר לוי, אותו שרה אסי לוי. בשנת 2000 התחתנה עם יניב קאופמן, ולשניים נולדו שתי בנות. ב-2006 השניים התגרשו. ב-6 ביוני 2012 יצאה מהארון וסיפרה בכתבה לידיעות אחרונות על הזוגיות שלה עם הרקדנית תמר שלף. בשנת 2021 הן נפרדו. ב-27 באוקטובר 2018 הפעילה למשך יום אחד חומוסייה בשם "חומוסאסי" בשוק לוינסקי בתל אביב. לוי היא גיסתו של השחקן גבי עמרני. מתגוררת ברמת גן. לקראת הבחירות לכנסת התשע עשרה, תמכה במפלגת "ארץ חדשה" של אלדד יניב ורני בלייר. פרס אופיר לשחקנית המשנה הטובה ביותר לשנת 1996, על משחקה בסרט "קשר עיר" פרס אופיר לשחקנית הראשית הטובה ביותר לשנת 2006, על משחקה בסרט "אביבה אהובתי" פרס וולג'ין לשחקנית הראשית הטובה ביותר בפסטיבל הקולנוע ירושלים 2006, על משחקה בסרט "אביבה אהובתי" פרס תא מבקרי הקולנוע במסגרת פסטיבל הסרטים הבינלאומי חיפה 2006 לשחקנית הראשית הטובה ביותר, על משחקה בסרט "אביבה אהובתי" פרס האקדמיה הישראלית לטלוויזיה לשחקנית הטובה ביותר לשנ 2008, על משחקה בסדרה "בטיפול" פרס התיאטרון הישראלי לשחקנית הראשית הטובה ביותר לשנת 2012, על משחקה בהצגה "אמא שלו" פרס לשחקנית הראשית הטובה ביותר בפסטיבל הקולנוע ירושלים 2015, על משחקה בסרט "חתונה מנייר" פרס התיאטרון הישראלי לשחקנית הראשית הטובה ביותר לשנת 2018, על משחקה בהצגה "אנשים טובים" מדיה וקבצים בנושא אסי לוי בוויקישיתוף אסי לוי, ברשת החברתית פייסבוק אסי לוי, ברשת החברתית אינסטגרם אסי לוי, במיזם "אישים" לתיעוד היצירה הישראלית אסי לוי, במסד הנתונים הקולנועיים IMDb (באנגלית) אסי לוי, באתר "אידיבי", מאגר הידע העברי לקולנוע ישראלי ועולמי אסי לוי, דף שער בספרייה הלאומית אסי לוי, באתר ארכיון הסרטים הישראלי בסינמטק ירושלים אסי לוי, באתר "הבמה" ליאת רון, ‏אסי לוי | שחקנית, באתר גלובס, 25 בדצמבר 2008 מרב יודילוביץ', אסי לוי: "הייתי סוסה פראית. היום אני לביאה", באתר ynet, 1 באוקטובר 2011 רן בוקר, אסי לוי: "האיסור על נישואים חד מיניים - חשוך", באתר ynet, 24 ביולי 2013 גלית עדות, ‏צליל מכוון: אסי לוי מספרת מה נמאס לה לעשות ואיך היא מגדירה את עצמה, באתר מעריב אונליין, 17 בפברואר 2015 שגיא בן נון‏, מדוע אסי לוי יצאה בבכי מהאולם באמצע הקרנת סרטה?, באתר וואלה, 18 ביוני 2015 מור דרעי, עכבר העיר, אסי לוי: "אני בוחרת לגלם דמויות שאין להן קול", באתר הארץ, 24 בדצמבר 2015 יואב בירנברג, "כשאני מאוהבת, אני רק רוצה לצעוק שאני מאוהבת", באתר "ידיעות אחרונות", 6 בספטמבר 2017 דפנה לוי, ראיון אישי עם אסי לוי בפודקאסט ״על החיים ועל המוות״, 30 בספטמבר 2022 גואל פינטו, המוניטין של אסי דיין, באתר הארץ, 4 ביולי 2001 אריק גלסנר, לתת לבורגנים בראש, באתר הארץ, 22 באפריל 2004 גואל פינטו, שחקנית-טבחית-סופרת, באתר הארץ, 11 בינואר 2005 נחום מוכיח, הסצינה המקומית, באתר ynet, 4 בפברואר 2004 אהוד אשרי, ירון זהבי חי, באתר הארץ, 27 בפברואר 2005 שירות גלובס, ‏הערב בטלוויזיה / יום שלישי 1.3.05, באתר גלובס, 1 במרץ 2005 עכבר העיר, 300 אלף צפו ב"אביבה אהובתי", באתר הארץ, 5 בדצמבר 2006 רותה קופפר, מדהים, מדהים, מדהים, באתר הארץ, 1 בנובמבר 2006 ניר קיפניס, ‏לרקוד על מדרגות הרבנות, באתר גלובס, 11 במאי 2009 אורית מרלין-רוזנצוויג, לי גילת, יוצרת הסרט החדש "הקפות", התחילה ללמוד קולנוע בגיל 30, באתר Xnet‏, 8 ביולי 2015 אורי קליין, הסרט "הקפות" מבשר על התחלה מבטיחה, באתר הארץ, 29 ביוני 2015 אורון שמיר, עכבר העיר, "הקפות": מסע ההתבגרות שהופך לדרמה זוגית, באתר הארץ, 19 ביוני 2015 אריאנה מלמד, "בלקספייס": 40 דקות וקצת חלפו ביעף, מה עוד אפשר לבקש?, באתר הארץ, 14 בדצמבר 2020 איתי שטרן, "בלקספייס" הישראלית נמכרה לנטפליקס, באתר הארץ, 21 באפריל 2021 מיכאל הנדלזלץ, על חברת אנשים וחולשותיהם, באתר הארץ, 16 באפריל 2006 טל לוין, עכבר העיר, "אמא שלו": דרוש איפוק, נחוצה יצירתיות, באתר הארץ, 30 באוקטובר 2011 מיכאל הנדלזלץ, "אשה, בעל, בית": מעורב ישראלי עם גול עצמי, באתר הארץ, 30 ביולי 2013 שי אילן, אסי לוי תככב בהצגה "אנשים טובים" בתיאטרון חיפה, באתר כלבו – חיפה והצפון, 20 באוגוסט 2017 ננו שבתאי, "של מי החיים האלה": בהצגה הזאת חסרה תנועה רגשית אמיתית, באתר הארץ, 19 במאי 2019 גלית אורן, סלפי בשיתוף תיאטרון חיפה. השבוע: אלון אופיר, באתר כלבו – חיפה והצפון, 21 באוקטובר 2021 מאיה כהן, מעכשיו אמרו: הבמאית אסי לוי, באתר ישראל היום, ‏13 בדצמבר 2021 רז שכניק, "הבמה שלה", ידיעות אחרונות, מוסף 24 שעות, 24.12.12. אסף נבו, ‏אסי לוי בשיר אהבה לסבי: "איתך", באתר ‏מאקו‏, 24 בדצמבר 2012 דוד אברהם‏, "אם הייתי צריכה לגדל את הבנות שלי על מזונות - לא הייתי שורדת", באתר וואלה, 2 בנובמבר 2017 רועי יולדוס רוזנצוייג, ‏אסי לוי יוצאת מהארון: "פעם ראשונה שאני מאוהבת באישה", באתר ‏מאקו‏, 6 ביוני 2012 ענת לב-אדלר, אסי לוי נפרדה מבת הזוג: "אין דבר אכזרי יותר מאשר להזדקן בקולנוע", באתר ynet, 18 ביולי 2021 שירי כץ, השחקנית אסי לוי פותחת חומוסייה ליום אחד בשוק לוינסקי, באתר טיים אאוט, ‏22 באוקטובר 2018 סמדר שיר, תמיד שחקן, מוסף "24 שעות", ידיעות אחרונות, 9 בינואר 2020, עמוד 3 עכבר העיר, שני סרטים זכו בפרס אופיר, באתר הארץ, 15 בספטמבר 2006 מערכת וואלה!‏, פרס מבקרי הקולנוע ל"שנת אפס", באתר וואלה, 10 באוקטובר 2006 עכבר העיר, הזוכה הגדולה: "הכל דבש", באתר הארץ, 1 באוגוסט 2008 אילה בלופולסקי, עכבר העיר, פרסי התיאטרון: "קברט" ניצח בגדול, תיאטרון חיפה הפתיע, באתר הארץ, 11 במאי 2012 אורון שמיר, עכבר העיר, "תיקון" הוא הזוכה בפסטיבל ירושלים, באתר הארץ, 15 ביולי 2015 מיה אשרי, טקס פרסי התיאטרון: "סוס אחד נכנס לבר" היא הזוכה הגדולה עם ארבעה פרסים, באתר הארץ, 25 במאי 2018